На основу члана 24. става 1. Закона о локалним изборима (''Службени гласник Републике Србије'', број: 129/07, 34/10- УС, 54/11, 12/2020 и 16/2020 – аутентично тумачење), Општинска изборна комисија, на седници одржаној дана 07.06.2020. године, у 20:18 часова, донела је:

**Р Е Ш Е Њ Е**

**о проглашењу изборне листе „Koaлиција Доследно за Рачу“**

1. Проглашава се Изборна листа „**Koaлиција Доследно за Рачу“** са 19 кандидата за одборнике Скупштине општине Рача, за изборе расписане за 21. јун 2020. године.
2. Решење ступа на снагу тренутком доношења.
3. Решење објавити на званичној интернет презентацији Општине Рача.

**О б р а з л о ж е њ е**

Дана 05.06.2020. године у 15:02 часова, **Koaлиција Доследно за Рачу**,поднела је Општинској изборној комисији изборну листу за избор одборника у Скупштини општине Рача, расписаних за 21. јун 2020. године, под називом „**Koaлиција Доследно за Рачу“.**

Изборна листа је предата са 19 кандидата за одборнике Скупштине општине Рача .

Закључком ОИК општине Рача, број **013-82/2020-I/04** од 05.06.2020. године, ОИК је наложила подносиоцу изборне листе да отклони недостатке односно да достави:

* најмање 44 валидних изјава подршке бирача;
* овлашћење Верољуба Стевановића за потписивање коалиционог споразума у форми оригинала или оверене копије;
* да у изборној листи, као и у свим изјавама о прихватању кандидатура за одборнике, уподоби назив подносиоца изборне листе, тачном називу подносиоца изборне листе који се наводи у коалиционом споразуму.

Подносилац изборне листе, Слободан Милојевић из Бораца, је уложио Приговор на Закључак ОИК о отклањању недостатака, који је ОИК на својој седници одржаној 07.06.2020. године, усвојио и Решењем изменио Закључак о отклањању недостатака, на начин што је из члана 2. избацио алинеју 2. Како је подносилац изборне листе у свему поступио по измењеном Закључку о отклањању недостатака, то је ОИК општине Рача, на својој седници одржаној 07.06.2020. године, у 20:18 часова донела Решење о проглашењу изборне листе **Koaлиција Доследно за Рачу.**

**Поука о правном леку:** Против овог Решења може се поднети Приговор Општинској изборној комисији Општине Рача у року од 24 часа од дана доношења овог Решења.

**ОПШТИНСКА ИЗБОРНА КОМИСИЈА ОПШТИНЕ РАЧА**

**Број: 013-82/2020-I-04**

**Дана: 07.06.2020. године**

**Председник**

**Немања Лугавац**

**Доставити:**

**- Овлашћеном лицу за подношење изборне листе;**

**- Званичној интернет презентацији Општине Рача;**

**-Архиви.**